13. ožujka u Domovinskom ratu

**Domovinski rat po nadnevcima**: 13. ožujka u Domovinskom ratu.

- Predsjednik Tuđman razgovarao u Zagrebu s delegacijom Srba iz SDS-a za Slavoniju i Baranju, a na konferenciji za novinare rečeno da će srpska strana priznati hrvatsku državu.

- Predsjednik Predsjedništva SFRJ Stipe Mesić izjavio u Zagrebu, nakon jučerašnje sjednice Predsjedništva u Beogradu, da vojnog puča neće biti, iako je Štab Vrhovne komande zahtijevao uvođenje izvanrednih mjera, no većina je u Vrhovnoj komandi bila protiv.

- U srpsko-crnogorskom ratu protiv Hrvatske, prema dostupnim podacima, uništena trećina hrvatskih telefonskih centrala.

- U Zemuniku Gornjem četnici ubili majku i sina, izjavili očevici u Zadru.

- U osječku bolnicu od "primirja", 3. siječnja, dopremljene 283 osobe, među njima 69 umrlih.

- Na osječkom bojištu dolazak prethodnice mirovnih snaga UN četnicima ništa ne znači te potpisano primirje krše svakodnevno.

- U New Yorku glavni tajnik UN Boutros Ghali objavio obračun troškova mirovnih snaga na prostoru bivše Jugoslavije, iz kojeg je vidljivo da akcija UNPROFOR-a službeno počinje 15. travnja.

- Do kraja travnja na prostoru bivše Jugoslavije bit će raspoređeno 14,000 "plavih kaciga", izjavio posebni izaslanik glavnog tajnika UN Cyrus Vance.

- Njemačka vlada insistira da za Srbiju i Crnu Goru mora važiti ista procedura za diplomatsko priznanje kao i za "ostatak Jugoslavija".

- **Istup imama zagrebačkog Mustafe Cerića u Abu Dabiju, gdje je tvrdio da su Hrvati i Hrvatska krivi za nesreću Muslimana i genocid koji se nad njima vrći, jer su ih uvukli u rat, i da se Muslimani nalaze u kliještama između Srbije i Hrvatske, izazvao burna reagiranja u Hrvatskoj.**

- General Morillon odlučio svojevoljno ostati u Srebrenici i do daljnjeg dijeliti sudbinu 75 tisuća izbjeglica i stanovnika toga gradića istočne Bosne.

- **Srbi iz Slavonije koji su bezrazložno napustili Hrvatsku i dalje protjeruju Hrvate iz vojvođanskih sela, ucjenom i prisilom zamjenjuju svoje kuće ostavljene u Hrvatskoj za njihove u Vojvodini.**

- Panika među prevarenim štedišama u Srbiji nakon bijega "gazda Jezde" u Izrael.

- Posebni izaslanik predsjednika Clintona Charles Redman objavio novinarima pred američkim veleposlanstvom u Beču da je postignut sporazum o ustavu nove hrvatsko-muslimanske federacije u BiH. Konfederativni model je gotov, ali on dolazi na red tek kad se nađe konačno rješenja za BiH.

- Iako i sam napadnut i izmučen, hrvatski je narod prihvatio i pomogao Bošnjacima-Muslimanima kad im je bilo najteže, što oni ne smiju zaboraviti, izjavio zagrebački imam Ševko efendija Omerbašić "Slobodnoj Dalmaciji".

- Posebni izaslanik UN za područje bivše Jugoslavije Yakushi Akashi zatražio intervenciju zrakoplova NATO-a nakon napada bosanskih Srba na francuske "plave kacige" južno od Bihaća, ali loše vrijeme spriječilo intervenciju, izjavio glasnogovornik UN u Sarajevu Rob Annink.

- Nakon razgovora predsjednika Tuđmana s američkim potpredsjednikom Alom Goreom u Kopengagenu potvrđena potpora SAD-a i EU-a hrvatskoj suverenosti.

- Hrvatski predsjednik dr. Tuđman razgovarao s indonezijskim predsjednikom Suhartom.

- Nove snage UN-a, koje će ostati u Hrvatskoj nakon službenog završetka mandata 31. ožujka, bit će zadužene za osjetno stroži nadzor međunarodnih granica Hrvatske, precizirao je ministar vanjskih poslova SAD Warren Christopher.

- **Beogradski mediji najavljuju neizbježno srpsko priznavanje Hrvatske nakon sporazuma dr. Tuđman i Alla Gorea.**

- Predsjednik Republike Hrvatske i vrhovni zapovjednik oružanih snaga RH dr. Franjo Tuđman donio odluku o promjenama u oružanim snagama - u sklopu prelaska na mirnodopski ustroj oružanih snaga - kojom se general pukovnik Krešimir Ćosić imenuje zamjenikom ministra obrane RH, a general pukovnik Pavao Miljavac zamjenikom načelnika Glavnog stožera Hrvatske vojske.

- **Po anketi Informativne agencije SAD o žrtvama rata u BiH, Hrvati najugroženija i najtolerantnija konstitutivna zajednica u BiH.**

## Izvori

* Hrvatski informativni centar *Hrvatski spomenar: 11. ožujka - 20. ožujka*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.